rejauldu/bengali-wikipedia huggingface dataset:
ভিক্তোরিয়া আন্দ্রিভনা সাফোনাভা (, ; জন্ম: ৮ মে ২০০৩; ভিক্তোরিয়া সাফোনাভা নামে সুপরিচিত) হলেন একজন বেলারুশীয় ফিগার স্কেটার। তিনি আন্তর্জাতিক প্রতিযোগিতার মঞ্চে ফিগার স্কেটিংয়ের নারীদের একক বিভাগে বেলারুশের প্রতিনিধি হিসেবে প্রতিদ্বন্দ্বিতা করে থাকেন।  সাফোনাভা বেলারুশের হয়ে ২০২২ শীতকালীন অলিম্পিকে অংশগ্রহণ করেছেন।  প্রারম্ভিক জীবন ভিক্তোরিয়া আন্দ্রিভনা সাফোনাভা ২০০৩ সালের ৮ই মে তারিখে রাশিয়ার মস্কোতে জন্মগ্রহণ করেছেন এবং সেখানেই তার শৈশব অতিবাহিত করেছেন।  খেলোয়াড়ি জীবন সাফোনাভা বেলারুশের প্রতিনিধি হিসেবে ২০২২ শীতকালীন অলিম্পিকে শুধুমাত্র একটি প্রতিযোগিতায় অংশগ্রহণ করেছেন।  তিনি ফিগার স্কেটিংয়ের নারীদের একক প্রতিযোগিতায় অংশগ্রহণ করেছিলেন। সাফোনাভা সর্বমোট ১৮৪.৮৩ পয়েন্ট নিয়ে সম্মিলিত অবস্থানে দ্বাদশ স্থান অধিকার করেছিলেন; যেখানে শর্ট প্রোগ্রামে তিনি ৬১.৪৬ পয়েন্ট নিয়ে ষোড়শ এবং ফ্রি স্কেটিংয়ে ১২৩.৩৭ পয়েন্ট পেয়ে দ্বাদশ অবস্থানে ছিলেন।  তথ্যসূত্র  বহিঃসংযোগ     বিষয়শ্রেণী:২০০৩-এ জন্ম বিষয়শ্রেণী:জীবিত ব্যক্তি বিষয়শ্রেণী:রুশ নারী সিঙ্গেল স্কেটার বিষয়শ্রেণী:বেলারুশীয় নারী সিঙ্গেল স্কেটার বিষয়শ্রেণী:বেলারুশের অলিম্পিক ফিগার স্কেটার বিষয়শ্রেণী:২০২২ শীতকালীন অলিম্পিকের ফিগার স্কেটার
আঞ্জুম সুলতানা সীমা বাংলাদেশ আওয়ামী লীগের একজন রাজনীতিবিদ। যিনি একাদশ জাতীয় সংসদের সংরক্ষিত নারী আসন-১০ থেকে নির্বাচিত জাতীয় সংসদ সদস্য ছিলেন।   জন্ম ও পারিবারিক জীবন  আঞ্জুম সুলতানা সীমা কুমিল্লা শহরের ঠাকুরপাড়ায় জন্মগ্রহণ করেন। তার বাবা প্রথিতযশা রাজনীতিবিদ ও বহু শিক্ষা প্রতিষ্ঠানের প্রতিষ্ঠাতা অধ্যক্ষ আফজল খান এডভোকেট। মা নার্গিস সুলতানা পেশায় প্রধান শিক্ষিকা। সীমা ২০০০-০১ শিক্ষাবর্ষে স্নাতক ডিগ্রি অর্জন করেন।   রাজনৈতিক ও কর্মজীবন  আঞ্জুম সুলতানা সীমা বাংলাদেশ আওয়ামী লীগের রাজনীতিবিদ। তিনি ১২ মে ২০০৬ সালে কুমিল্লা দক্ষিণ জেলা আওয়ামী লীগের আহ্বায়ক কমিটির সদস্য ছিলেন। তিনি জেলা আওয়ামী লীগের সদস্য এবং কুমিল্লা মহানগর আওয়ামী লীগের বর্তমান সহসভাপতি। ২০০০ সালে তিনি বিলুপ্ত কুমিল্লা পৌরসভার ৩ নম্বর ওয়ার্ডের সংরক্ষিত কাউন্সিলর হিসেবে দায়িত্ব পালন করেন। তিনি প্যানেল চেয়ারম্যান হিসেবেও দায়িত্ব পালন করেন। কুমিল্লা পৌরসভার চেয়ারম্যান কামাল উদ্দিন চৌধুরী মৃত্যুবরণ করলে তিনি ২২ ফেব্রুয়ারি ২০০৩ থেকে ২১ সেপ্টেম্বর ২০০৫ সাল পর্যন্ত কুমিল্লা পৌরসভার ভারপ্রাপ্ত চেয়ারম্যানের দায়িত্ব পালন করেন। তিনি ২০০৯ সালে কুমিল্লা সদর উপজেলার মহিলা ভাইস চেয়ারম্যান নির্বাচিত হন। ৫ জানুয়ারি ২০১২ সালে কুমিল্লা সিটি করপোরেশনের প্রথম নির্বাচনে তিনি কুমিল্লা সদর উপজেলার মহিলা ভাইস চেয়ারম্যান থেকে পদত্যাগ করে সংরক্ষিত নারী কাউন্সিলর নিযুক্ত হন। পরবর্তীতে তিনি কুমিল্লা সিটি করপোরেশনের প্যানেল মেয়র হিসেবেও দায়িত্ব পালন করেন। তিনি রাজনীতির বাইরে কুমিল্লা শহরের মডার্ন প্রাইমারি স্কুলের প্রধান শিক্ষক। তিনি একাদশ জাতীয় সংসদের সংরক্ষিত নারী আসন-১০ থেকে নির্বাচিত জাতীয় সংসদ সদস্য নির্বাচিত হন। জাতীয় সংসদের স্পিকার ড. শিরীন শারমিন চৌধুরী ২০ ফেব্রুয়ারি ২০১৯ সালে তাকে শপথবাক্য পাঠ করান। এছাড়া তিনি খাদ্য মন্ত্রণালয় সম্পর্কিত সংসদীয় স্থায়ী কমিটির সদস্য। সর্বশেষ তিনি একাদশ জাতীয় সংসদের প্যানেল স্পিকার নির্বাচিত হন।   ব্যক্তিগত জীবন  আঞ্জুম সুলতানা সীমার তিন ভাই- মাসুদ পারভেজ খান ইমরান, আজম খান নোমান ও নাসরুল্লাহ খান আরমান। তিনি নাসির উদ্দিন আহমেদ মিন্টুকে বিয়ে করেন। ১ ছেলে ও ১ মেয়ে সন্তানের জননী তিনি। তার স্বামী পেশায় একজন ব্যবসায়ী ও রাজনীতিবিদ।   আরও দেখুন    একাদশ জাতীয় সংসদ সদস্যদের তালিকা   তথ্যসূত্র    বহিঃসংযোগ    দশম জাতীয় সংসদ সদস্যদের তালিকা (২০১৪) –জাতীয় সংসদ  একাদশ জাতীয় সংসদের সংরক্ষিত মহিলা আসন নির্বাচন-২০১৯ এর প্রার্থীদের হলফনামা –বাংলাদেশ নির্বাচন কমিশন  বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:কুমিল্লা জেলার রাজনীতিবিদ বিষয়শ্রেণী:একাদশ জাতীয় সংসদ সদস্য বিষয়শ্রেণী:জাতীয় সংসদের মহিলা সদস্য বিষয়শ্রেণী:২১শ শতাব্দীর বাংলাদেশী রাজনীতিবিদ বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর বাংলাদেশী নারী রাজনীতিবিদ বিষয়শ্রেণী:১৯৭১-এ জন্ম বিষয়শ্রেণী:জাতীয় সংসদের সংরক্ষিত মহিলা আসনের সদস্য
জেলি উলফ (জন্ম ২৩ নভেম্বর) একজন কানাডীয় সঙ্গীতশিল্পী-গীতিকার, অভিনেত্রী ও চলচ্চিত্র নির্মাতা। তিনি হেইডেন উলফের সাথে "ওয়ানস এ ট্রি" গানের মধ্য দিয়ে তার সঙ্গীত জীবন শুরু করেছিলেন। একক শিল্পী হিসেবে, তিনি তার একক এবং মিউজিক ভিডিও "চাইল্ড অফ দ্য গভর্নমেন্ট" দিয়ে আত্মপ্রকাশ করেন, যা সিবিসি মিউজিকের ২০২১ সালের সেরা ১০টি কানাডীয় গানের তালিকায় স্থান করে নেয় এবং ভেনিস শর্ট ফিল্ম অ্যাওয়ার্ডসে সেরা মিউজিক ভিডিও জিতে নেয়।   তার প্রথম একক ইপি ওয়াইল্ড হুইসপার এর জন্য,   উলফ ২০২২ সালের জুনো পুরস্কারে বছরের সেরা সমসাময়িক আদিবাসী শিল্পীর জন্য মনোনীত হয়েছিলেন।  রান ওম্যান রান (২০২১) ছবিতে তার অভিনয়ের জন্য তিনি আমেরিকান ইন্ডিয়ান ফিল্ম ফেস্টিভ্যালে সেরা পার্শ্ব অভিনেত্রীর জন্য মনোনীত হয়েছিলেন।   তথ্যসূত্র    বহিঃসংযোগ     বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর কানাডীয় অভিনেত্রী বিষয়শ্রেণী:কানাডীয় টিকটকার বিষয়শ্রেণী:উভকামী সঙ্গীতশিল্পী বিষয়শ্রেণী:এইচকার্ডের সাথে নিবন্ধসমূহ বিষয়শ্রেণী:এলজিবিটিকিউ গায়িকা বিষয়শ্রেণী:২১শ শতাব্দীর কানাডীয় গায়িকা বিষয়শ্রেণী:২১শ শতাব্দীর কানাডীয় এলজিবিটিকিউ ব্যক্তি বিষয়শ্রেণী:ব্রিটিশ কলাম্বিয়ার সঙ্গীতজ্ঞ বিষয়শ্রেণী:এলজিবিটিকিউ টিকটকার বিষয়শ্রেণী:কানাডীয় এলজিবিটিকিউ সঙ্গীতশিল্পী-গীতিকার বিষয়শ্রেণী:ডেনীয় বংশোদ্ভূত কানাডীয় ব্যক্তি বিষয়শ্রেণী:উভকামী নারী সঙ্গীতজ্ঞ বিষয়শ্রেণী:কানাডীয় উভকামী সঙ্গীতজ্ঞ বিষয়শ্রেণী:কানাডীয় উভকামী অভিনেত্রী বিষয়শ্রেণী:ব্রিটিশ কলাম্বিয়ার অভিনেত্রী
বাইট হল তথ্য পরিমাপের একটি একক। প্রতিটি বাইনারি অঙ্ককে বিট বলা হয় এবং ৮টি বিটকে এক বাইট বলা হয়। নিচের তালিকা দেখুন:  ৮ বিট = ১ বাইট,  ১০২৪ বাইট= ১ কিলোবাইট,  ১০২৪ কিলোবাইট= ১ মেগাবাইট,  ১০২৪ মেগাবাইট= ১ গিগাবাইট,  ১০২৪ গিগাবাইট=১ টেরাবাইট,  ১০২৪ টেরাবাইট = ১ পেটাবাইট,  ১০২৪ পেটাবাইট = ১ এক্সাবাইট,  ১০২৪ এক্সাবাইট = ১ জেটাবাইট,  ১০২৪ জেটাবাইট = ১ ইয়োটাবাইট।  বাইট শব্দটির প্রচলন সর্বপ্রথম করেন ডঃ ওয়ার্নার বুখোল্ড, ১৯৫৬ সালের জুলাই মাসে। তিনি তখন আইবিএম ৭০৩০ কম্পিউটারের নকশা প্রণয়নের সাথে জড়িত ছিলেন।Origins of the Term "BYTE"  Bob Bemer, accessed 2007-08-12TIMELINE OF THE IBM STRETCH/HARVEST ERA (1956–1961)  computerhistory.org, '1956 July ... Werner Buchholz ... Werner's term "Byte" first popularized'byte catb.org, 'coined by Werner Buchholz in 1956'   তথ্যসূত্র   বিষয়শ্রেণী:তথ্য একক বিষয়শ্রেণী:উপাত্তের ধরন বিষয়শ্রেণী:দ্বিমিক পাটিগণিত বিষয়শ্রেণী:কম্পিউটার মেমোরি বিষয়শ্রেণী:আদি উপাত্ত ধরন
frame|right  বর্ণালীর উপর চৌম্বকমক্ষত্রের প্রভাবকে জেমান ক্রিয়া বা জিম্যান প্রভাব বলে।জেমান ক্রিয়া বা জিম্যান প্রভাব  ওলন্দাজ পদার্থবিজ্ঞানী পিটার জেমানের নামে নামকৃত একটি ক্রিয়া, যা হলো চৌম্বকক্ষেত্রের উপস্থিতিতে বর্ণালী রেখার বিভক্তিকরণ (splitting)। এটি স্টার্ক ক্রিয়ার সাথে তুলনীয়, যা হল বৈদ্যুতিক ক্ষেত্রের উপস্থিতিতে বর্ণালী রেখার বিভক্তিকরণ। জেমান ক্রিয়াকে আবার জিম্যান প্রভাব নামে প্রকাশ করা যায়।   তথ্যসূত্র     (Chapter 16 provides a comprehensive treatment, as of 1935.)                বিষয়শ্রেণী:বর্ণালীবীক্ষণ বিষয়শ্রেণী:কোয়ান্টাম চুম্বকত্ব বিষয়শ্রেণী:চুম্বকত্ব বিষয়শ্রেণী:ভৌত ঘটনা
মহিলাদের অধিকারের জন্য গ্রিক লিগ () একটি গ্রীক নারীবাদী সংগঠন যা ১৯২০ সালে এথেন্সে ভোটাধিকার সহ মহিলাদের রাজনৈতিক অধিকার প্রচারের জন্য প্রতিষ্ঠিত হয়েছিল। ইন্টারন্যাশনাল অ্যালায়েন্স অফ উইমেনের সাথে অধিভুক্ত সংগঠনটি আজও সক্রিয় রয়েছে।   পটভূমি  ১৮২৮ সালে গ্রীস স্বাধীনতা লাভের পর থেকে বিশেষ করে শিক্ষার ক্ষেত্রে নারীদের সমর্থনে বেশ কিছু উদ্যোগ নেওয়া হয়েছে। ১৮৭২ সালে, কালিওপি কেহাজিয়া (১৮৩৯-১৯০৫) সোসাইটি ফর প্রমোটিং উইমেনস এডুকেশন প্রতিষ্ঠা করেন। কালিরোই প্যারেন (১৮৬১-১৯৪০) ১৮৯৪ সালে মহিলাদের মুক্তির জন্য ইউনিয়ন ও ১৮৯৬ সালে গ্রীক মহিলাদের ইউনিয়ন প্রতিষ্ঠা করেন, যদিও উভয়ই মহিলাদের ভোটাধিকারের বিতর্কিত কারণের জন্য আহ্বান এড়িয়ে যায়। জাতীয় মহিলা গ্রীক পরিষদ মহিলা ও শিশুদের জন্য প্রায় পঞ্চাশটি দাতব্য সংস্থার একটি পৃষ্ঠপোষক সংস্থা যা ১৯১১ সালে প্রতিষ্ঠিত হয়েছিল। এথেন্স বিশ্ববিদ্যালয়ে নারীদের ভর্তির মাধ্যমে এবং ১৯১১ সালে, গ্রীসের গৌরবময় অতীতকে পুনরুজ্জীবিত করার জন্য প্রচেষ্টাকারী একটি সংস্থা লাইসিয়ামের প্রতিষ্ঠার মাধ্যমে গ্রীক মহিলাদের (লিকিওন টন এলিনিডন) শিক্ষাগত  অগ্রগতি সাধিত হয়। এটি শুধুমাত্র ১৯২০ সালে ছিল যে আভ্রা থিওডোরোপোলু বিশেষভাবে রাজনৈতিক অধিকার এবং ভোটাধিকারের অগ্রগতির দাবিতে মহিলাদের অধিকারের জন্য গ্রীক লীগ প্রতিষ্ঠা করেছিলেন। ইতিহাস লীগ ১৯২০, ১৯৩০ এবং ১৯৫০-এর দশকে বিশেষভাবে সক্রিয় ছিল, বৈষম্যমূলক আইন বাতিল করতে এবং পারিবারিক আইনে অগ্রগতি অর্জনে সফল হয়েছিল। তথ্যসূত্র   বিষয়শ্রেণী:১৯২০-এ প্রতিষ্ঠিত সংগঠন বিষয়শ্রেণী:গ্রীসের নারীবাদী সংগঠন
জার্নাল অব ইসলামিক স্টাডিজ একটি ইসলাম শিক্ষা বিষয়ক পিয়ার রিভিউড একাডেমিক জার্নাল। ১৯৯০ সালে অক্সফোর্ড সেন্টার ফর ইসলামিক স্ট্যাডিজে এটি প্রতিষ্ঠিত হয় এবং অক্সফোর্ড ইউনিভার্সিটি প্রেস কর্তৃক প্রকাশিত হয়। এটিএলএ রিলিজিয়ন ডেটাবেজ, সামাজিক বিজ্ঞান সম্পর্কিত আন্তর্জাতিক গ্রন্থপঞ্জি, দ্য ব্রিটিশ হিউম্যানিটিজ ইনডেক্স এবং ইবিএসসিও হিস্ট্রিক্যাল অ্যাবসট্রাক্ট দ্বারা সূচিত হয়েছে। ATLA Religion Database Title List (Accessed June 27, 2014).Title List - International Bibliography of the Social Sciences  (Accessed June 27, 2014).British Humanities Index - Current Serials Source List  (Accessed June 27, 2014).Historical Abstracts Database Coverage List (Accessed June 27, 2014). ম্যাগডালেন কলেজ, অক্সফোর্ডের ফারহান আহমেদ নিজামী এটি সম্পাদনা করেন।Journal of Islamic Studies | Editorial Board (Accessed June 27, 2014).  নোট   বহিঃসংযোগ     বিষয়শ্রেণী:ইসলাম শিক্ষা বিষয়শ্রেণী:সাময়িকী বিষয়শ্রেণী:ত্রিবার্ষিক গবেষণা পত্রিকা
মনীষা অর্শক হলেন একজন ভারতীয় টেলিভিশন অভিনেত্রী। ইনি মালায়ালাম এবং তামিল টেলিভিশন জগতে তার কাজের জন্য পরিচিত।  তিনি মালয়ালম ধারাবাহিকমঞ্জুরকুম কালাম  ধারাবাহিকের মাধ্যমে টেলিভিশন জগতে আত্মপ্রকাশ করেন।  এছাড়াও তিনি কিছু মালয়ালম চলচ্চিত্রেও অভিনয় করেছেন। তিনি তামিল ও মালয়ালম টেলিভিশনের বিভিন্ন বিনোদনমূলক অনুষ্ঠান সঞ্চালনা করেছিলেন।   জীবনের প্রথমার্ধ  মনীষার জন্ম কেরালার ওয়ানাড়ের সুলতান বাথেরিতে। তার পিতা ও মাতার নাম পিকে শাজি এবং ইন্দিরা। তিনি এর্নাকুলামের ত্রিপুনিথুরা সংস্কৃত উচ্চ মাধ্যমিক বিদ্যালয়ে তার স্কুলজীবন সম্পন্ন করেছেন এবং ক্যালিকটের মালাবার খ্রিস্টান কলেজ এবং এর্নাকুলামের সেন্ট তেরেসা কলেজ থেকে বিএড ডিগ্রি অর্জন করেছেন। তার দুই ভাই আছে যাদের নাম মিধুন শাহ এবং মানেক শাহ।  ২০১৮ সালে, তিনি অর্শক নাথকে বিয়ে করেছিলেন।    চলচ্চিত্র তালিকা    চলচ্চিত্র  বছর শিরোনাম ভূমিকা ভাষা মন্তব্য তথ্য ২০২১ এলাম শেরিয়াকুম পার্টি অফিসের কর্মীর মালায়ালাম ২০২২ স্যালুট ঝাঁসি ইনি উথারাম সংবাদ প্রতিবেদক   টেলিভিশন   টিভি ধারাবাহিক  বছরশিরোনামভূমিকাচ্যানেলভাষানোটতথ্য২০১৬-২০১৭মঞ্জুরুকুম কালামভি.আর. জানকি/ জানিমাঝভিল মনোরমামালয়ালমপ্রথম উপস্থিতি/ নিকিতা রাজেশের পরিবর্তে২০১৭জাগ্রথাদীপথিঅমৃতা টিভি২০১৭-২০১৮মালারভাডিতেনমোজি (মোজি)ফ্লাওয়ার্স টিভি২০১৮-২০২০অরনমানাই কিলিজানকি অর্জুন সুন্দরেশ্বর (জানু)বিজয় টিভিতামিল২০১৮পান্ডিয়ান স্টোর্সজানুঅতিথি উপস্থিতি২০১৯-২০২০চাক্কোয়ুম মারিয়ুমনীলাম্বারিমাঝভিল মনোরমামালয়ালম২০১৯চিন্না থাম্বিজানকি অর্জুন সুন্দরেশ্বরস্টার বিজয়তামিলঅরনমানাই কিলি সাথে ক্রস-ওভার পর্ব২০২১পুভে পুচুদাভাজানকি মহেন্দ্র সিংজি তামিল২০২১–২০২২নাম ইরুভার নামকু ইরুভার সিজন ২মহা লক্ষ্মী মায়ান (মায়ান)স্টার বিজয়রচিথা মহালক্ষ্মীর পরিবর্তে২০২২পাচাকিলিপাচাকিলিকালার্স তামিল২০২৩–২০২৪অনু আনে নেনুঅনুজেমিনি টিভিতেলুগু২০২৩-বর্তমানমাঙ্গাল্যমজি কেরালামবন্দনামালয়ালমঅতিথি উপস্থিতি২০২৪-বর্তমানমনাথে কোট্টারাম   টিভি অনুষ্ঠান  বছর শিরোনাম ভূমিকা চ্যানেল ভাষা মন্তব্য তথ্য ২০১৬ ওন্নুম ওন্নুম মুনু সিজন ২ অতিথি মাজহাভিল মনোরমা মালায়ালাম  ২০১৭ কোমাডি সার্কাস কাল্লাদুপ্পুম করিচাত্তিয়ুম উপস্থাপক অমৃতা টিভি রান্নার প্রদর্শনী ২০১৮ এনকিতা মোধাধায়ে (সিজন ১) অংশগ্রহণকারী বিজয় টিভি তামিল প্রতিযোগীতা মূলক টিভি অনুষ্ঠান ২০১৯ এনকিতা মোধাধায়ে (সিজন ২) লেটস রক অ্যান্ড রোল জি কেরালাম মালায়ালাম ২০২০ অথম পথু রুচি সেলিব্রিটি উপস্থাপক মাজহাভিল মনোরমা ২০২৪-বর্তমান স্টার ম্যাজিক প্রতিযোগী ফুল টিভি   তথ্যসূত্র   বিষয়শ্রেণী:তেলুগু টেলিভিশনের অভিনেত্রী বিষয়শ্রেণী:মালয়ালম চলচ্চিত্র অভিনেত্রী বিষয়শ্রেণী:তামিল টেলিভিশনের অভিনেত্রী বিষয়শ্রেণী:মালয়ালম টেলিভিশন অভিনেত্রী বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:ভারতীয় ধারাবাহিক নাটকের অভিনেত্রী বিষয়শ্রেণী:কেরলের অভিনেত্রী বিষয়শ্রেণী:মালয়ালী ব্যক্তি বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি)
ইসলামিক ফাউন্ডেশন কেন্দ্রীয় লাইব্রেরী বাংলাদেশের অন্যতম বৃহৎ ইসলামি গ্রন্থাগার। ইসলামি জ্ঞান চর্চা ও গবেষণা কর্ম বিকাশের জন্য ফাউন্ডেশন প্রতিষ্ঠার সাথে সাথেই এই গ্রন্থাগারটিও প্রতিষ্ঠিত হয়। ইসলামি সাহিত্য ও বিজ্ঞান বিষয়ক প্রায় ১ লক্ষ ৩০ হাজার বই-পুস্তক রয়েছে। এ ছাড়া লাইব্রেরিটিতে প্রায় ৫০টি দেশী-বিদেশী পত্রিকা ও ম্যাগাজিন রাখা হয়। ৬১ কেজি ওজনের উপমহাদেশের সর্ববৃহৎ পবিত্র কুরআন এই লাইব্রেরিতে প্রদর্শনীর জন্য রাখা আছে। লাইব্রেরিটি বায়তুল মুকাররম জাতীয় মসজিদের দক্ষিণ-পূর্ব কোণে অবস্থিত।   সুযোগ-সুবিধা  এখানে ১১০০ পৃষ্ঠার ৬১ কেজি ওজনের উপমহাদেশের সর্ববৃহৎ পবিত্র কুরআন শরীফ রয়েছে, যেটা রাজশাহী মোহাম্মদ হামিদুজ্জামান নিজের হাতে লিখেছিলেন। এছাড়াও মফিজুল হক নুরীর লিখিত কুরআনের ছায়ালিপি, অন্ধদের জন্য ব্রেইল পদ্ধতির কুরআন শরীফ, পৃথিবীর সবচেয়ে ছোট কুরআন শরীফ সংগ্রহে রয়েছে। লাইব্রেরিতে বার্মিজ, তাজিকি, আসাম, লেবানিজ এবং ইন্দেনেশিয়া ভাষাসহ আরো অনেক ভাষার কুরআন শরীফ রয়েছে। বহু আলেমের তাফসীর গ্রন্থ, হাদিসগ্রন্থ, তাফসীর বিশ্বকোষ, আরবী ও উর্দু ভাষায় ও ইংরেজী ভাষার ইসলামী বিশ্বকোষ রয়েছে। এছাড়াও এখানে ইসলামি সাহিত্য, আধুনিক বিজ্ঞান, চিকিৎসা বিজ্ঞান, ইসলাম ও বিজ্ঞান, ইসলামি অর্থনীতি, ইসলামি দর্শন, ইসলামের ইতিহাস, ইসলামি আইন, বিভিন্ন ভাষার অভিধান ও বিশ্বকোষের বিশাল সংগ্রহশালা রয়েছে।  লাইব্রেরি ভবনের নিচতলায় বাংলাদেশের ও ইসলামি কৃষ্ঠি কালচারের সমন্বয়ে প্রস্তুতকৃত একটি প্রদর্শনী হল রয়েছে। হলে মহান আল্লাহ তাআলার ৯৯ গুনবাচক নামের ৩৫টি পোস্টার ও নবী মুহাম্মাদের জীবনীর উপর ১৩টি পোস্টারসহ সর্বমোট ৪৮টি পোস্টার রয়েছে। ২০১৮ সাল থেকে ইসলামিক ফাউন্ডেশন কেন্দ্রীয় লাইব্রেরীর জন্য ওয়েব সাইট চালু করা হয়েছে।   আরো দেখুন    খাদেমুল হারামাইন বাদশা ফাহদ বিন আব্দুল আজিজ কেন্দ্রীয় গ্রন্থাগার  ঢাকা বিশ্ববিদ্যালয় গ্রন্থাগার  কেন্দ্রীয় মুসলিম সাহিত্য সংসদ সংগ্রহশালা   তথ্যসূত্র   বিষয়শ্রেণী:বাংলাদেশের গ্রন্থাগার বিষয়শ্রেণী:ঢাকার গ্রন্থাগার বিষয়শ্রেণী:১৯৭৫-এ বাংলাদেশে প্রতিষ্ঠিত বিষয়শ্রেণী:১৯৭৫-এ প্রতিষ্ঠিত গ্রন্থাগার বিষয়শ্রেণী:ইসলামিক ফাউন্ডেশন বাংলাদেশ
হেজাজ রেলওয়ে স্টেশন (     ) সিরিয়ার মধ্য দামেস্কের মারজেহ স্কয়ারের নিকটবর্তী একটি পুরোনো প্রধান রেলস্টেশন ।  এটি হেজাজ রেলওয়ের অংশ ছিল এবং রেলের অনেকগুলি রেল স্টেশন ছিল।  'হেজাজ রেলস্টেশনে' অন্তর্ভুক্ত রয়েছে: আল-তাইয়েব, আম্মান, আনিস, বসরা, দারা, দেরা, জিজিহ, আল-আখতার, এল-উলা, হাইফা, জিসরা, কাদেম, খাদিজ, মাকরিন, মাআন, মারফাক, মেডায়েন সালেহ, মুয়াজ্জেম, তাবুক, ওয়াদি কেল্ট, ওয়াদি রুম, জারকাআ এবং যাতুল হজ রেলওয়ে স্টেশন। See commons category Hejaz_Railway  এটির নকশা করেছিলেন স্প্যানিশ স্থপতি ফার্নান্দো দে আরান্ডা।   ডান|থাম্ব|300x300পিক্সেল| ২০০৯ সালে রাতের দৃশ্য   তথ্যসূত্র   বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:১৯১৩-এ চালু রেলওয়ে স্টেশন
কোরেশী মাগন ঠাকুর (১৭শ শতক) জন্ম তারিখ ১৬০০ খ্রিস্টাব্দে ও মৃত্যুর তারিখ ১৬৬০ খ্রিস্টাব্দে। আরাকানের মধ্যযুগীয় বাংলা কবি। তার পৈতৃক বাসস্থান চট্টগ্রাম জেলার পটিয়া উপজেলার চক্রশালা। তার রচিত কাব্যগ্রন্থের নাম চন্দ্রাবতী। তিনি সঙ্গীত ও অলঙ্কার শাস্ত্রে পণ্ডিত ছিলেন। আধুনিক গবেষণায় প্রমাণ হয়েছে তার জন্মস্থান সিলেটে। গবেষক অধ্যাপক মুহম্মদ আসাদ্দর আলীর এ গবেষণা জাতীয় স্বীকৃতি পেয়েছে।   কর্মজীবন  মাগন ঠাকুরের পিতা বড়াই ঠাকুর (শ্রীবড় ঠাকুর) ছিলেন আরাকানের একজন মন্ত্রী। আরাকানের রাজা নরপিতজ্ঞি (১৬৩৮-১৬৪৫) বৃদ্ধ বয়সে তার একমাত্র কন্যার অভিভাবকত্বের ভার মাগন ঠাকুরের উপর ন্যস্ত করেন। রাজা নরপিতজ্ঞির মৃত্যুর পর রাজকন্যা থাদোমিন্তা মুখ্য পাটেশ্বরী হলে মাগন ঠাকুর মুখ্যপাত্রের (প্রধানমন্ত্রী) পদমর্যাদা লাভ করেন।   সাহিত্য কর্ম   চন্দ্রাবতী কাব্য তারই নির্দেশ এবং অনুপ্রেরণায় আলাওল পদ্মাবতী কাব্য রচনা করেন।সেলিনা হোসেন ও নুরুল ইসলাম সম্পাদিত; বাংলা একাডেমী চরিতাভিধান; ফেব্রুয়ারি, ১৯৯৭; পৃষ্ঠা- ১৩৩।   তথ্যসূত্র    বহি:সংযোগ   বাংলাপেডিয়া নবজাগরণ  অনলাইন জন্ম ও মৃত্যু তারিখ সংগ্রহ  বিষয়শ্রেণী:বাঙালি কবি বিষয়শ্রেণী:মধ্যযুগের কবি বিষয়শ্রেণী:চট্টগ্রাম জেলার কবি বিষয়শ্রেণী:আরাকান রাজসভায় বাংলা কবি বিষয়শ্রেণী:বাঙালি লেখক
জিরি বাংলাদেশের চট্টগ্রাম জেলার পটিয়া উপজেলার অন্তর্গত একটি ইউনিয়ন।   আয়তন  জিরি ইউনিয়নের আয়তন ৩,৪১০ একর (১৩.৮০ বর্গ কিলোমিটার)।   জনসংখ্যার উপাত্ত  ২০১১ সালের আদমশুমারি অনুযায়ী জিরি ইউনিয়নের মোট জনসংখ্যা ৩৮,৩৩৮ জন। এর মধ্যে পুরুষ ১৯,০৩০ জন এবং মহিলা ১৯,৩০৮ জন। মোট পরিবার ৭,৫০৯টি।   অবস্থান ও সীমানা  পটিয়া উপজেলার পশ্চিমাংশে জিরি ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১২ কিলোমিটার। এ ইউনিয়নের উত্তরে কোলাগাঁও ইউনিয়ন ও কুসুমপুরা ইউনিয়ন, পূর্বে কুসুমপুরা ইউনিয়ন ও কাশিয়াইশ ইউনিয়ন, দক্ষিণে কাশিয়াইশ ইউনিয়ন ও আনোয়ারা উপজেলার চাতরী ইউনিয়ন এবং পশ্চিমে কর্ণফুলী উপজেলার বড় উঠান ইউনিয়ন ও শিকলবাহা ইউনিয়ন অবস্থিত।   প্রশাসনিক কাঠামো  জিরি ইউনিয়ন পটিয়া উপজেলার আওতাধীন ৭নং ইউনিয়ন পরিষদ। এ ইউনিয়নের প্রশাসনিক কার্যক্রম পটিয়া থানার আওতাধীন। এটি জাতীয় সংসদের ২৮৯নং নির্বাচনী এলাকা চট্টগ্রাম-১২ এর অংশ। এ ইউনিয়নের গ্রামগুলো হল:  উত্তর দেয়াং  মোহাম্মদ নগর  মধ্যম কৈয়গ্রাম  দক্ষিণ কৈয়গ্রাম  পশ্চিম মালিয়ারা  দক্ষিণ মালিয়ারা  পূর্ব মালিয়ারা  মহিরা হিখাইন  সাইদাইর  জিরি  মহিরা  দক্ষিণ জিরি   শিক্ষা ব্যবস্থা  ২০১১ সালের আদমশুমারি অনুযায়ী জিরি ইউনিয়নের সাক্ষরতার হার ৫১.১%। এ ইউনিয়নে ১টি ডিগ্রী কলেজ, ১টি আলিম মাদ্রাসা, ৩টি মাধ্যমিক বিদ্যালয়, ১টি দাখিল মাদ্রাসা, ১টি কওমী মাদ্রাসা ও ১৩টি প্রাথমিক বিদ্যালয় রয়েছে।   শিক্ষা প্রতিষ্ঠান  কলেজ  খলিল মীর ডিগ্রী কলেজ  মাদ্রাসা  আল জামিয়াতুল আরবিয়াতুল ইসলামিয়া জিরি  সাইদাইর গাউছিয়া তৈয়্যবিয়া দেলোয়ারা বেগম সুন্নিয়া আলিম মাদ্রাসা  পূর্ব কৈয়গ্রাম ছাবেরিয়া খলিলিয়া ইসলামিয়া সুন্নিয়া দাখিল মাদ্রাসা  মাধ্যমিক বিদ্যালয়  এস এ নুর উচ্চ বিদ্যালয়  জিরি খলিল মীর আদর্শ উচ্চ বিদ্যালয়  মালিয়ারা-মহিরা-মহিরা হিখাইন উচ্চ বিদ্যালয়  প্রাথমিক বিদ্যালয়  উত্তর দেয়াং সরকারি প্রাথমিক বিদ্যালয়  কৈয়গ্রাম সরকারি প্রাথমিক বিদ্যালয়  জিরি বিবেকানন্দ সরকারি প্রাথমিক বিদ্যালয়  জিরি সরকারি প্রাথমিক বিদ্যালয়  জিরি হাজী মীর আহমদ সওদাগর সরকারি প্রাথমিক বিদ্যালয়  দক্ষিণ মালিয়ারা সরকারি প্রাথমিক বিদ্যালয়  নিশ্চিন্তাপুর সরকারি প্রাথমিক বিদ্যালয়  পশ্চিম মালিয়ারা সরকারি প্রাথমিক বিদ্যালয়  পূর্ব জিরি আমানিয়া সরকারি প্রাথমিক বিদ্যালয়  পূর্ব মালিয়ারা সরকারি প্রাথমিক বিদ্যালয়  মহিরা হিখাইন জে বি সরকারি প্রাথমিক বিদ্যালয়  মালিয়ারা সরকারি প্রাথমিক বিদ্যালয়  সাইদাইর সরকারি প্রাথমিক বিদ্যালয়   যোগাযোগ ব্যবস্থা  জিরি ইউনিয়নে যোগাযোগের প্রধান সড়ক চট্টগ্রাম-কক্সবাজার মহাসড়ক। সব ধরনের যানবাহনে যোগাযোগ করা যায়।   ধর্মীয় উপাসনালয়  জিরি ইউনিয়নে ৪৫টি মসজিদ, ২টি ঈদগাহ ও ৮টি মন্দির রয়েছে।   খাল ও নদী  জিরি ইউনিয়নের উপর দিয়ে প্রবাহিত হচ্ছে মুরারী খাল।   হাট-বাজার  জিরি ইউনিয়নের প্রধান প্রধান হাট/বাজারগুলো হল শান্তির হাট, মালিয়ারা বাজার, ফকিরা মসজিদ বাজার, কৈয়গ্রাম বাজার, লামার বাজার এবং কাজীর হাট।   জনপ্রতিনিধি   বর্তমান চেয়ারম্যান:আমিনুল ইসলাম খান (টিপু)   উল্লেখযোগ্য ব্যক্তিত্ব  শাহ মুহাম্মদ তৈয়ব, ইসলামি পণ্ডিত ও আধ্যাত্মিক ব্যক্তিত্ব ( ১৯৪৩ — ২০২০ )   আরও দেখুন   পটিয়া উপজেলা  পটিয়া থানা  চট্টগ্রাম জেলা   তথ্যসূত্র    বহিঃসংযোগ   বিষয়শ্রেণী:পটিয়া উপজেলার ইউনিয়ন
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: দ্রুত অপসারণ করা হল।  মাসুম-আল-হাসান (আলাপ) ১৬:১৬, ৭ জানুয়ারি ২০২৩ (ইউটিসি) মগনামা উচ্চ বিদ্যালয়   – (অপসারণের প্রস্তাবনা দেখুনলগ দেখুন) () উৎসহীন নিবন্ধ। অনুসন্ধান করে শিক্ষাপ্রতিষ্ঠানটির উল্লেখযোগ্যতা নির্দেশের জন্য প্রয়োজনীয় তথ্য পাওয়া যায় নি। তাই নিবন্ধটি WP:NSCHOOL বা WP:GNG মানদণ্ড অনুসারে উল্লেখযোগ্য নয়। — হাসিব (আলাপ) ১৬:৫৪, ৬ জানুয়ারি ২০২৩ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
এক্সট্রিম রুলস হচ্ছে ডাব্লিউডাব্লিউই কর্তৃক আয়োজিত পেশাদারি কুস্তির একটি প্রতি-দর্শনে-পরিশোধমূলক অনুষ্ঠান। এই অনুষ্ঠানটি সর্বপ্রথম ২০০৯ সালের প্রথম জুনে মাসে অনুষ্ঠিত হয়। হার্ডকোর ম্যাচ বা এক্সট্রিম রুলস ম্যাচ হলো এই অনুষ্ঠানের প্রধান পরিচয়।   সময় এবং স্থান  র- ব্র্যান্ডের অনুষ্ঠান  অনুষ্ঠানতারিখশহরস্থানপ্রধান ম্যাচউপস্থিতিএক্সট্রিম রুলস (২০০৯)৭ জুন ২০০৯নিউ অরলিন্স, লুইজিয়ানানিউ অরলিন্স এরিনাএজ (চ) বনাম জেফ হার্ডি৯,১২৪এক্সট্রিম রুলস (২০১০)২৫ এপ্রিল ২০১০বাল্টিমোর, মেরিল্যান্ডফার্স্ট মেরিনার এরিনাজন সিনা (চ) বনাম বাতিস্তা১২,২৭৮এক্সট্রিম রুলস (২০১১)১ মে ২০১১টেম্পা, ফ্লোরিডাসেন্ট পিট টাইমস ফোরামদ্য মিজ (চ) বনাম জন সিনা বনাম জন মরিসন১০,০০০এক্সট্রিম রুলস (২০১২)২৯ এপ্রিল ২০১২রোজমন্ট, ইলিনয়অলস্ট্যাট এরিনাজন সিনা বনাম ব্রক লেসনার১৪,৮১৭এক্সট্রিম রুলস (২০১৩)মে ১৯, ২০১৩সেন্ট. লুইস, মিসসৌরিস্কটরেড সেন্টার১৪,৫০০এক্সট্রিম রুলস (২০১৪)মে ৪, ২০১৪ইস্ট রাদারফোর্ড, নিউ জার্সিইজড সেন্টার১৫,৯০৪এক্সট্রিম রুলস (২০১৫)এপ্রিল ২৬, ২০১৫রোসমেন্ট, ইলনিয়সঅলস্টেট এরেনা১৪১৯৭এক্সট্রিম রুলস (২০১৬)মে ২২, ২০১৬নেয়ার্ক, নিউ জার্সি প্রুডেন্টিয়াল সেন্টার১৫৯৬৩এক্সট্রিম রুলস (২০১৭)জুন ৪, ২০১৭বালটিমোর, মেরিল্যান্ডরয়্যাল ফার্মস এরেনা১১,১৭৯এক্সট্রিম রুলস (২০১৮)জুলাই ১৫, ২০১৮পিটসবার্গ, পেনসিলভেনিয়াপিপিজি পেইন্টস এরেনা১৪,৭৩৯এক্সট্রিম রুলস (২০১৯)জুলাই ১৪, ২০১৯ফিলাডেলফিয়া, পেনসিলভেনিয়াওয়েলস ফার্গো সেন্টারসেথ রলিন্স (চ) বনাম ব্রক লেসনার ইউনিভার্সাল চ্যাম্পিয়নশীপ এর জন্য ব্রক লেসনার এর মানি ইন দ্য ব্যাংক ক্যাশ ইন ম্যাচে।১২,৮০০https://www.wrestlinginc.com/news/2019/07/wwe-extreme-rules-attendance-up-from-stomping-grounds-656535/দ্য হরর শো এট এক্সট্রিম রুলসজুলাই ১৯, ২০২০অরল্যান্ডো, ফ্লোরিডাডাব্লিউডাব্লিউই পারফরম্যান্স সেন্টার1ব্রোন স্ট্রোমেন বনাম ব্রে ওয়েট মুখোমুখি হয়ওয়েট সোয়াম্প ম্যাচে।এক্সট্রিম রুলস (২০২১)সেপ্টেম্বর ২৬, ২০২১কলম্বাস, ওহাইওন্যাশনওয়াইড এরেনারোমান রেইন্স (চ) বনাম ফিন ব্যালর ইউনিভার্সাল চ্যাম্পিয়নশীপ এর জন্যএক্সট্রিম রুলস (২০২২)অক্টোবর ৮, ২০২২ফিলাডেলফিয়া, পেনসিলভেনিয়াওয়েলস ফার্গো সেন্টারম্যাট রিডল বনাম সেথ "ফ্রিকিং" রলিন্স একটি ফাইট পিট ম্যাচে, সাথে বিশেষ অতিথি রেফারি ড্যানিয়েল করমিয়ের  নোট ১   তথ্যসূত্র     বিষয়শ্রেণী:ডাব্লিউডাব্লিউই বিষয়শ্রেণী:২০০৯-এ প্রতিষ্ঠিত পুনরাবৃত্ত ঘটনা বিষয়শ্রেণী:ডাব্লিউডাব্লিউইর প্রতি-দর্শনে-পরিশোধ অনুষ্ঠান
thumb|150px|নাঁদগাঁও জেলার ডাকটিকিটের চিত্র  নাঁদগাঁও রাজ্য (যা নন্দগাঁও বা রাজনন্দগাঁও নামে পরিচিত ছিল) ছিলো ব্রিটিশ শাসিত ভারতে অবস্থিত একটি দেশীয় রাজ্য, যা বর্তমানে ভারতের অন্তর্গত৷ বর্তমান ছত্তিশগড় রাজ্যের রাজনন্দগাঁও জেলার জেলাসদর রাজনন্দগাঁও শহরটি ছিল এই রাজ্যটির রাজধানী ও প্রশাসনিক সদর।  এই রাজ্যে এটিই একমাত্র শহরাঞ্চল ছিল এবং শাসকগণ এখানেই বাস করতেন।  রাজ্যটির প্রথম শাসক মহন্ত ঘাসিদাস ১৮৬৫ খ্রিস্টাব্দে ব্রিটিশ কোম্পানি দ্বারা সামন্ত রাজা স্বীকৃতি পান৷ প্রকাশিত সনদে স্বত্ববিলোপ নীতির উল্টোস্রোতে এই রাজ্যটিকে দত্তকপুত্র নেওয়ার যোগ্য বলেও উল্লেখ করে ব্রিটিশরা। পরে তারা রাজ্যের শাসক মহন্তদের রাজা উপাধি কে দেন।   ইতিহাস ঐতিহাসিক পটভূমি          নাঁদগাঁও রাজ্য বা জমিদারি প্রতিষ্ঠার ইতিহাস খ্রিস্টীয় অষ্টাদশ শতাব্দী পুরাতন যখন শুরুর পাঞ্জাব অঞ্চল থেকে প্রহ্লাদ দাস নামে একজন ব্যবসায়ী এই অঞ্চলে আসেন। তিনি এসে রতনপুর নামক স্থানে বসবাস শুরু করেন, সেই সময় মারাঠা ভোঁসলের সাম্রাজ্য ছিল এটি।  প্রহ্লাদ দাস ছিলেন হিন্দু ধর্মের বৈরাগী সম্প্রদায়ভুক্ত একজন যিনি কঠোর কৌমার্য পালনে ব্রতী ছিলেন। বৈরাগী শব্দটি এসেছে সংস্কৃত শব্দ বৈরাগ্য থেকে যার অর্থ জাগতিক সুখ থেকে মুক্তি। নির্বাচিত শিষ্যদের থেকে উত্তরসূরি নির্বাচনের সময়তার শিষ্য হরিদাস মহন্ত ঘোষিত হন এবং যথেষ্ট প্রভাব প্রতিপত্তি বৃদ্ধি করেন। প্রতিপত্তি বৃদ্ধির সাথে সাথে স্থানীয় মারাঠা শাসকদের তৎপরতায় তিনি ধর্মীয় উপদেষ্টা হিসেবে নিযুক্ত হন এবং পূর্বের তুলনায় অধিক ক্ষমতা লাভ করেন। প্রায় একশ বছর পর মহান্তরা নাগপুরের রাজার শাসনাধীন একটি সামন্ত রাজ্যের চারটি পরগনা নাঁদগাঁও, পাণ্ডদহ, মোহগাঁও এবং ডোঙ্গরগাঁও দখল করেন।  দেশীয় রাজ্য ১৮৬৫ খ্রিস্টাব্দে চারটি সামন্ত পরগনা একত্রিত করে বৈরাগী সম্প্রদায়ের মহন্তরা নাঁদগাঁও নামে একটি দেশীয় রাজ্য গঠন করেন। ১৮৭৯ খ্রিস্টাব্দে সপ্তম মহন্ত ঘাসিদাস প্রথম বিবাহ করেন এবং উভয়ের এক পুত্র সন্তান জন্ম নিলে কৌমার্য ভঙ্গ ঘটে এবং রাজ্যটি নির্বাচিত শিষ্যপরম্পরা ব্যতিরেকে বংশপরম্পরা অনুযায়ী অগ্রসর হওয়া শুরু করে। রাজ্যটির অধিকাংশ বাসিন্দা ছিলেন গোণ্ড, তেলি, চামার, আহির প্রভৃতি সম্প্রদায়ের যারা রাজ্যের মোট ৫১৫ টি গ্রামে বসবাস করতেন।The Tribes and Castes of the Central Provinces of India নাঁদগাঁও রাজ্যের শেষ শাসক ১৯৪৮ খ্রিস্টাব্দের পয়লা জানুয়ারি তারিখে ভারতীয় অধিরাজ্যে যোগদানের চুক্তিপত্রে সম্মতিস্বাক্ষর করেন।   শাসকবর্গ নাঁদগাঁও দেশীয় রাজ্যের শাসকরা মহন্ত উপাধিতে ভূষিত হতেন। Princely States of India মহন্ত ১৮৬৫ – নভেম্বর ১৮৮৩ : মহন্ত ঘাসিদাস নভেম্বর ১৮৮৩ – ১৮৯৭ : মহন্ত বলরাম দাস (নিজের ব্যবহারে ২ জানুয়ারি ১৮৯৩ খ্রিস্টাব্দ থেকে রাজা বাহাদুর উপাধি ধারণ)  ১৮৯৭ – ২৫ মে ১৯১২ : মহন্ত রাজেন্দ্র দাস ২৪ জুন ১৯১৩ – ১৮ সেপ্টেম্বর ১৯৪০ : মহন্ত সর্বেশ্বর দাস ১৮ সেপ্টেম্বর ১৯৪০ – ১৫ আগস্ট ১৯৪৭ : মহন্ত দিগ্বিজয় দাস  তথ্যসূত্র  বিষয়শ্রেণী:ছত্তিশগড়ের ইতিহাস বিষয়শ্রেণী:ছত্তিসগড়ের দেশীয় রাজ্য বিষয়শ্রেণী:ভারতের দেশীয় রাজ্য বিষয়শ্রেণী:রাজনন্দগাঁও জেলা
100px থামুন!  যদি আপনি এই পাতা দেখে থাকেন, তাহলে হয়তো আপনি উইকিপিডিয়ার টেমপ্লেট নথিকরণ প্যাটার্ন বিষয়ে অবগত নাও থাকতে পারেন। একটি টেমপ্লেটের নথির উপপাতা টেমপ্লেটের নামের পরে প্রতিস্থাপিত হওয়া উচিত। আপনার টেমপ্লেটের জন্য  উপপাতা তৈরি করুন এভাবে: টেমপ্লেট:টেমপ্লেট নাম।  উদাহরণঃ   মন্দ ভালো টেমপ্লেট:/নথি  টেমপ্লেট:Tl/নথি টেমপ্লেট:/নথি  টেমপ্লেট:অ-উন্মুক্ত মিডিয়া/নথি টেমপ্লেট:/নথি  টেমপ্লেট:নিবন্ধ ইতিহাস/নথি  ধন্যবাদ।